তবে গৃহঋণের মাধ্যমে বাড়ীর বা ফ্লাটের স্বপ্ন পূরণ করেছে ফিনল্যান্ডের বর্তমান মন্ত্রীপরিষদের বেশীর ভাগ সদস্য।
সংবিধানের আইনুযায়ী ফিনল্যান্ডের প্রধানমন্ত্রী ইউহা সিপিলা ও তার মন্ত্রীপরিষদের সকল সদস্যদের শপথ নেওয়ার আগেই নবনিযুক্ত মন্ত্রী ও তাদের পরিবাবের সম্পদের হিসাব দিতে হয়েছে।
আর এই হিসাব থেকে বেরিয়ে আসে নব গঠিত কেবিনেট সদস্যদের স্থাবর সম্পদের মধ্যে কৃষি জমি, বাড়ি,ফ্ল্যাট, আসবাবপত্র, কোকারিজ, তৈষজপত্র, স্বর্ণালঙ্কার ও মোটরযানের বিস্তারিত তথ্য এবং অস্থাবর সম্পদের মধ্যে ঋণ, বন্ধক, গৃহঋণ, ব্যবসায় বিনিয়োগ, ইনস্যুরেন্স ও শেয়ারের প্রভৃতি তথ্য।
প্রধানমন্ত্রীর কার্যালয়ের একটি তালিকা প্রকাশে জানা যায়, নব ঘোষিত ১৫ সদস্য বিশিষ্ট মন্ত্রীপরিষদের মধ্যে ৯ জনেরই গৃহঋণ আছে। বিভিন্ন কিস্তিতে পরশোধের পর এদের অবশিষ্ট গৃহঋণের পরিমাণ হলঃ
– অর্থমন্ত্রী (প্রাক্তন প্রধানমন্ত্রী) আলেকজান্ডার স্টুবের ৬৮০ ০০০ ইউরো, পররাষ্ট্র মন্ত্রী তিমো সইনি ১৩০ ০০০ ইউরো, শিক্ষা ও সংস্কৃতি বিষয়ক মন্ত্রী সান্নি গ্রাম-লাসোনেন ৫৮৯ ০০০ ইউরো, প্রতিরক্ষা মন্ত্রী ইউচ্ছি নিনিস্তো ১৬৯ ০০০ ইউরো, আইন ও কর্মসংস্থান বিষয়ক মন্ত্রী ইয়ারি লিন্ডস্ট্রোম ১২৮ ০০০ ইউরো, সমাজকল্যান ও স্বাস্থ্যমন্ত্রী হান্না ম্যানতোলা ৩৫ ০০০ ইউরো, অর্থনৈতিক উন্নয়ন বিষয়ক মন্ত্রী অল্লি রেন ৩২ ৫০০ ইউরো, স্বরাষ্ট্রমন্ত্রী পেত্তেরি অরপো ১১ ৫০০ ইউরো এবং তথ্য ও যোগাযোগ মন্ত্রী আন্নে ব্যারনার ৮০ ০০০০ ইউরো।
Previous: ‘দশে মিলে করি কাজ, হারি জিতি নাহি লাজ’
Next: শিশুকে শিকল দিয়ে বেঁধে নির্যাতন